Na podlagi Pravilnika o sofinanciranju programov, projektov, prireditev in aktivnosti s področja turizma v Občini Žalec (Uradni list RS, št. 34/2019, 29/2022 – v nadaljevanju Pravilnik), Občina Žalec objavlja

**JAVNI RAZPIS**

**ZA SOFINANCIRANJE PROGRAMOV, PROJEKTOV, PRIREDITEV IN AKTIVNOSTI NA PODROČJU TURIZMA V OBČINI ŽALEC ZA LETO 2022**

**I. NAMEN JAVNEGA RAZPISA**

Namen javnega razpisa je sofinanciranje programov, projektov, prireditev in aktivnosti na področju turizma v Občini Žalec, ki se brezplačno zagotavljajo turistom.

**II. PREDMET JAVNEGA RAZPISA**

Predmet sofinanciranja so programi, projekti, prireditve in aktivnosti društev in zvez, ki delujejo na območju občine Žalec na področju turizma, skladno s strategijo razvoja turizma v občini Žalec in Zakonom o spodbujanju razvoja turizma, s katerim so opredeljene dejavnosti in storitve, katerih opravljanje na ravni turističnega območja je v javnem interesu in se brezplačno zagotavljajo turistom.

**III. VIŠINA RAZPISANIH SREDSTEV**

Višina razpisanih sredstev za leto 2022 je **32.000 EUR**.

**IV. POGOJI ZA SODELOVANJE NA RAZPISU**

Pravico do prijave na javni razpis za sofinanciranje imajo društva in zveze, ki delujejo na območju občine Žalec in so registrirana za izvajanje programov.

Izvajalci programov morajo izpolnjevati naslednje pogoje:

* opravljajo dejavnosti s področja turizma na območju občine Žalec najmanj eno leto in imajo ustrezno registracijo v skladu z veljavno zakonodajo,
* imajo urejeno evidenco o članstvu, plačano članarino in ostalo dokumentacijo, kot jo določa veljaven ZDru-1,
* imajo zagotovljene osnovne pogoje za realizacijo načrtovanih programov, projektov, prireditev in aktivnosti,
* vsako leto redno dostavljajo strokovni službi poročila o realizaciji programov z zahtevanimi dokazili,
* izpolnjujejo kriterije iz Pravilnika,
* upoštevajo javni interes varstva narave ter usmeritve in varstvene cilje s področja varstva narave.

**V. MERILA ZA VREDNOSTENJE PROGRAMOV, PROJEKTOV, PRIREDITEV IN AKTIVNOSTI NA PODROČJU TURIZMA**

Vloge bodo ocenjene in vrednotene na podlagi spodaj opredeljenih pojmov in navedenih meril.

Višina sofinanciranja se izračuna na podlagi števila pridobljenih točk in vrednosti posamezne točke. Razpoložljiva sredstva se delijo z vsoto vseh točk. Pripadajoča sredstva posameznih prijav predstavljajo zmnožek števila točk in vrednosti točke.

»PRIREDITEV OBČINSKEGA POMENA« je prireditev, ki je:

* namenjena najširšemu krogu obiskovalcev;
* bistveno prispeva k promociji občine;
* ima tradicionalen značaj, kar pomeni, da je bila organizirana že vsaj dvakrat;
* ima vnaprej določen datum, ki mora biti posredovan Občini Žalec do konec decembra preteklega leta;

»KRAJEVNA PRIREDITEV« je prireditev, ki je namenjena krajevnim obiskovalcem (v ta sklop prireditev ne sodijo prireditve, ki so organizirane za omejeni krog udeležencev - npr. stanovska, društvena in podobna srečanja);

**»**SODELOVANJE« na drugih prireditvah po tem pravilniku ne pomeni zgolj udeležbe predmetnih prireditev, ampak aktivno sodelovanje članov društva pri organizaciji prireditve in/ali promociji društva oz. turistične ponudbe.

DRUŠTVA

A/I. REDNA DEJAVNOST

Število članov društva s plačano članarino

* 1 član – 1 točka \_\_\_ t

(se točkuje na podlagi zadnjega objavljenega letnega poročila in podatka o višini )

Aktivnosti na področju ohranjanja naravne in kulturne dediščine ter urejanju in varstvu okolja

* urejanje in vzdrževanje okolja - udeležba čistilne akcije Občine Žalec

( *v kolikor le-ta ni organizirana se izjemoma prizna izvedba lastne čistilne akcije)*

(1 član – 0,5 točke/ max. 10 točk) \_\_\_ t

* urejanje in vzdrževanje javnih površin 20 t
* izvajanje ukrepov »brez odpadkov« (Zero Waste) pri organiziranju

samostojnih prireditev 10 t

* prejem priznanja za društvo, ki je bilo podeljeno na nacionalni ravni 10 t

(se točkuje 1x, in sicer v naslednjem letu od leta prejema priznanja)

* urejanje tematskih oz. prazničnih okrasitev (najmanj dveh) 10 t

Prostovoljstvo

* do 250 prostovoljskih ur 10 t
* od 251 do 500 prostovoljskih ur 20 t
* nad 500 prostovoljskih ur 30 t

Okrogla obletnica društva (v tekočem ali preteklem letu) 20 t

Stalni stroški društva v preteklem letu (stroški računovodskih in bančnih storitev,

stroški najemnine, elektrike, interneta)

* 0,1 točke od vrednosti stroškov (max. 40 točk) \_\_\_ t

B/I. PROJEKTI DRUŠTVA

Organizacija prireditve občinskega pomena

* prireditev občinskega pomena 250 t
* 2 dni 50 t

Organizacija krajevnih prireditev

* 1 prireditev 30 t
* 2 prireditvi 60 t
* 3 prireditve 90 t

Aktivno sodelovanje na drugih prireditvah v občini

* 1 prireditev 10 t
* 2 prireditvi 20 t
* 3 ali več prireditvah 30 t

Sodelovanje na prireditvah izven občine Žalec

* Sodelovanje na 1 prireditvi izven občine Žalec 20 t

Organizacija izobraževalnih dejavnosti

* Organizacija izobraževalne dejavnosti 20 t

Sodelovanje pri projektih EU, LAS

* Sodelovanje pri enem projektu EU, LAS 10 t

B/II. PROMOCIJA

Nastop na sejmih

* Nastop na 1 sejmu 20 t

Vzdrževanje spletne strani in/ali družbenih omrežij

* spletna stran društva 10 t
* družbena omrežja 10 t

Redno posredovanje vsebin

* redno posredovanje podatkov o prireditvah društva Zavodu za kulturo, 10 t

šport in turizem Žalec

Sodelovanje pri izboru za Najlepši kraj, hiša, kmetija

* Izvedba predizbora v okviru turističnega društva in posredovanje

predlogov Zavodu za kulturo, šport in turizem Žalec 20 t

(pri poročilu bo potrebno priložiti zapisnik oz. poročilo o izvedenem predizboru)

ZVEZE

C/I. REDNA DEJAVNOST

* Sedež v Občini Žalec 100 t
* Članstvo: nad 10 društev 50 t

C/II. PROGRAM ZVEZE

* Izvedba enega izobraževanja 50 t
* Izvedba letne skupščine 50 t
* Promocijski material 50 t
* Izvedba prireditve v Občini Žalec 50 t
* Okrogla obletnica zveze v tekočem letu 20 t

**VI. RAZPISNA DOKUMENTACIJA**

Razpisna dokumentacija vsebuje:

* Besedilo Javnega razpisa;
* Razpisne obrazce za društva/zveze:
	+ ovojnica – **OBRAZEC 1**;
	+ prijavni obrazec – **OBRAZEC 2**;
	+ izjava – **OBRAZEC 3**;
* Osnutek pogodbe – **OBRAZEC 4**;
* Zahtevek za izplačilo sredstev in Poročilo o izvedenih aktivnostih - **OBRAZEC 5**;
* Pravilnik

**VII. ROK ODDAJE VLOG IN NAČIN PRIJAVE**

Izvajalci programov oddajo na javni razpis vlogo za društva ali zveze, ki vsebuje:

* ovojnico – **OBRAZEC 1**;
* prijavni obrazec – **OBRAZEC 2**;
* izjave – **OBRAZEC 3**;
* obvezne priloge – **OBRAZEC 4**;

Vloge morajo biti oddane v zaprti ovojnici, z obvezno uporabo »Obrazca št. 1 – ovojnica«, opremljene z naslovom pošiljatelja, na naslov Občina Žalec, Ulica Savinjske čete 5, 3310 Žalec. Šteje se, da je vloga prispela pravočasno, če je bila zadnji dan roka za oddajo vlog oddana v glavni pisarni Občine Žalec ali oddana na pošti s priporočeno pošiljko.

**Rok za prijavo, datum odpiranja vlog in rok za oddajo zahtevkov so naslednji:**

|  |  |  |  |
| --- | --- | --- | --- |
|  | **Rok za prijavo** | **Datum odpiranja vlog** | **Rok za oddajo zahtevkov** |
| 1. | 6. 4. 2022 | 8. 4. 2022 | 23. 11. 2022 |

Posamezna vloga na javni razpis mora biti izdelana izključno na razpisnih obrazcih razpisne dokumentacije naročnika (Občine Žalec) in mora vsebovati vse zahtevane priloge oziroma dokazila, ki so navedena v razpisnem obrazcu. Vsak izvajalec programa lahko na javni razpis odda eno vlogo.

**VIII. PORABA SREDSTEV**

Dodeljena sredstva morajo biti porabljena v skladu s predpisi, ki določajo izvrševanje proračuna.

V primeru, da se ugotovi, da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je prijavitelj prekršil druga določila pogodbe, je občina upravičena zahtevati vračilo dodeljenih sredstev s pripadajočimi zakonitimi zamudnimi obrestmi za obdobje od dneva nakazila dalje.

**IX. OBRAVNAVA VLOG**

Po poteku razpisnega roka komisija odpre v roku dostavljene, pravilno izpolnjene in označene ovojnice, ki vsebujejo vloge in sicer po vrstnem redu prejema. Nepravilno izpolnjene in označene ovojnice se vrnejo pošiljatelju.

Za vsako vlogo komisija ugotovi, ali je pravočasna, ali jo je podala upravičena oseba in ali so bili predloženi vsi zahtevani dokumenti  (formalna popolnost). O odpiranju vlog komisija sestavi zapisnik. Komisija v roku 8 dni od odpiranja pisno pozove tiste prijavitelje, katerih vloge niso bile popolne, da jih dopolnijo. Če prijavitelj v roku, ki ga določi komisija (največ 15 dni), vloge ustrezno ne dopolni, komisija tako vlogo zavrže kot nepopolno.

Komisija opravi strokovni pregled popolnih vlog, jih oceni na podlagi pogojev in meril ter o njihovem ocenjevanju vodi zapisnik in pripravi predlog prejemnikov sredstev. O dodelitvi sredstev upravičencem odloča pristojni organ, na predlog strokovne komisije, ki je imenovana s strani župana. Zoper izdano odločbo lahko upravičenec vloži pritožbo na župana v roku 8 dni od prejema odločbe. Odločba župana je dokončna.

Prijavitelji bodo o izidu javnega razpisa z odločbo obveščeni najpozneje v roku 45 dni od dne prejema popolne vloge. S prejemnikom sredstev se sklene pogodba. V kolikor upravičenec v 15 dneh ne vrne podpisane pogodbe, se smatra, da upravičenec odstopa od postopka dodelitve sredstev.

**X. NADZOR IN SANKCIJE**

Nadzor nad izvajanjem programov, projektov, prireditev aktivnosti in nad porabo dodeljenih sredstev opravlja pristojen urad za področje turizma v Občini Žalec.

Prejemniki sredstev morajo najkasneje do roka, določenega v pogodbi, Občini Žalec predložiti poročilo ter dokazila o izvedenih programih oziroma projektih, za katera so jim bila dodeljena sredstva. Občina lahko zahteva od upravičencev vsa dokazila in podatke, ki so potrebni za vrednotenje izvajanja programov.

Prejemnik sredstev mora prejeta sredstva vrniti v občinski proračun:

* če ne izvede programov, projektov, prireditev in aktivnosti za katere so mu bila sredstva dodeljena;
* če nenamensko porabi dodeljena sredstva;
* če je v postopku javnega razpisa navajal lažne podatke, na podlagi katerih so mu bila dodeljena sredstva;
* če je upravičenec za iste upravičene stroške in za isti namen že pridobil finančna sredstva iz katerega koli drugega javnega vira;
* če do roka, določenega v pogodbi, ne odda dokazil iz prejšnjega člena tega pravilnika.

V primeru druge, tretje in četrte alineje mora prejemnik sredstev vrniti sredstva skupaj z zakonskimi zamudnimi obrestmi, ki tečejo naslednji dan od dneva prejema sredstev, prav tako pa prejemnik sredstev ne more kandidirati na razpisu v naslednjem letu.

**XI. DODATNE INFORMACIJE**

Brezplačno razpisno dokumentacijo je možno dobiti na spletni strani Občine Žalec, [www.zalec.si](http://www.zalec.si) ali na spletni strani ZKŠT Žalec. Vse dodatne informacije v zvezi z javnim razpisom lahko pridobite na Občini Žalec, Uradu za prostor in gospodarstvo, tel. (03) 713 63 28 (Petra Centrih), e-mail: petra.centrih@zalec.si ali osebno na Uradu za prostor in gospodarstvo, pisarna št. 49 (II. nadstropje).

Številka: 322-00002/2022

Datum: 25. 2. 2022

Janko Kos

 Župan